Държавен вестник, бр. 94, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  94
1. възстановяване на контрола върху съоръ­
жението, обекта или дейността, включително 
при комбинация от аварийна обстановка и 
други извънредни ситуации, като взрив, пожар, 
наводнение, земетресение;
2. взаимодействие с органите на изпълни­
телната власт;
3. извършване на радиационни и метео­
рологични измервания в зоните за аварийно 
планиране.
(3) Лицензиантът или титулярят на разреше­
нието периодично извършва преглед и оценка 
на вътрешния авариен план, като анализира и 
отразява в плана всички възможни аварийни 
събития, развитието на науката и техниката, 
собствения и международния опит. 
Чл. 12. (1) Вътрешният авариен план трябва 
да отговаря на изискванията на чл. 10, както 
и да осигури:
1. готовност за изпълнение на плана преди 
доставката на ядрено гориво или радиоак­
тивни източници на площадката и във всеки 
следващ момент;
2. навременно откриване и точна и свое-
временна класификация на аварийната об­
становка;
3. реагиране в началните моменти на ава­
рийната обстановка от лица с необходимата 
подготовка и квалификация, които да могат 
да определят наличието на радиоактивни 
вещества и техните характеристики, да оце­
нят възможните последици и да изпълнят 
изискванията за уведомяване;
4. присъствието на определено отговорно 
лице с необходимата подготовка и квали­
фикация, което да класифицира аварийната 
обстановка и незабавно да въведе в действие 
вътрешния авариен план;
5. необходимите средства за комуникация 
на лицето по т. 4 за навременното уведомяване 
на персонала, Агенцията за ядрено регулиране 
(АЯР), ГДПБЗН – МВР, съответното терито­
риално звено на МВР и органите на местното 
самоуправление и местната администрация;
6. своевременно уведомяване във всеки 
един момент на всички лица на площадката 
и в зоната за превантивни защитни мерки 
за възникването на аварийната обстановка;
7. достатъчен брой надеждно обезопасени 
пътища за евакуация с видими, трайни и дос­
тъпни обозначения и необходимата непрекъс­
ната вентилация и светлинна сигнализация, 
където е приложимо;
8. изолиране на района на аварийната 
обстановка;
9. съдействие във всички фази на аварийната 
обстановка на органите на изпълнителната 
власт при прилагане на мерки за защита на 
населението и персонала.
(2) За рискови категории I и II вътрешният 
авариен план следва да осигури и:
1. достъп на аварийните екипи до квали­
фицирана експертна помощ незабавно след 
възникване на аварийната обстановка;
2. постоянен контрол на ядреното съоръ­
жение или обекта с ИЙЛ при възникнала 
аварийна обстановка и привеждането им в 
безопасно и стабилно състояние.
Чл. 13. За изпълнение на вътрешния ава­
риен план лицензиантът или титулярят на 
разрешението е длъжен да осигурява по всяко 
време:
1. достъп при всички възможни аварии 
до техническите средства за радиационен 
мониторинг, необходими за оценка на класа 
на аварийната обстановка и за проследяване 
и прогнозиране на нейното развитие;
2. необходимите укрития за персонала в 
защитената зона;
3. необходимите средства за индивидуал­
на защита и средства за електрозахранване, 
комуникация и уведомяване на персонала;
4. необходимите средства за уведомяване 
на населението в зоната, определена във вът-
решния авариен план;
5. технически средства, включително ре­
зервни, за управление на аварийната обста­
новка, за защита на персонала и за радиаци­
онен мониторинг по унифицирани аварийни 
методики за провеждане на измервания и 
тяхната поддръжка.
Чл. 14. (1) На площадката на ядреното 
съоръжение лицензиантът или титулярят 
на разрешението изгражда и поддържа в 
защитената зона поне един авариен център, 
разположен на място, максимално защитено 
от аварийни въздействия.
(2) Аварийният център се разполага на 
място, различно от блочния пулт за управле­
ние на ядреното съоръжение, и се проектира 
така, че да осигурява защита на работещия 
в него персонал от аварийните въздействия.
(3) Аварийният център се оборудва със:
1. необходимите технически средства, 
методики и програми за анализ, оценка и 
прогнозиране на радиационните последици;
2. географски карти в подходящ мащаб;
3. средства за радиационен мониторинг;
4. индивидуални средства за защита на 
персонала в аварийния център;
5. средства за свръзка и уведомяване;
6. вътрешния авариен план и техническа 
документация, необходима за управление на 
аварийна обстановка.
(4) Аварийният център се осигурява с ре­
зервно и аварийно електрозахранване, които 
да осигуряват безотказна работа на техничес-
ките системи и средства.
(5) Всички налични технически средства 
по ал. 3 и 4 се проверяват периодично и се 
поддържат в работоспособно състояние.